CELEX: 32017R2194
Language: fi
Date: 2017-08-14 00:00:00
Title: Komission delegoitu asetus (EU) 2017/2194, annettu 14 päivänä elokuuta 2017, rahoitusvälineiden markkinoista annetun Euroopan parlamentin ja neuvoston asetuksen (EU) N:o 600/2014 täydentämisestä toimeksiantokokonaisuuksien osalta (ETA:n kannalta merkityksellinen teksti. )

28.11.2017   
            
            
               FI
            
            
               Euroopan unionin virallinen lehti
            
            
               L 312/1
            
         KOMISSION DELEGOITU ASETUS (EU) 2017/2194,
   annettu 14 päivänä elokuuta 2017,
   rahoitusvälineiden markkinoista annetun Euroopan parlamentin ja neuvoston asetuksen (EU) N:o 600/2014 täydentämisestä toimeksiantokokonaisuuksien osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rahoitusvälineiden markkinoista sekä asetuksen (EU) N:o 648/2012 muuttamisesta 15 päivänä toukokuuta 2014 annetun Euroopan parlamentin ja neuvoston asetuksen (EU) N:o 600/2014 (1) ja erityisesti sen 9 artiklan 6 kohdan,
   sekä katsoo seuraavaa:
   
               (1)
            
            
               Toimeksiantokokonaisuudet ovat yleisiä kaikissa omaisuuseräluokissa, ja niihin voi kuulua useita eri osia yhdestä ja samasta omaisuuseräluokasta tai useista eri omaisuuseräluokista. Toimeksiantokokonaisuuksissa voi näin ollen olla rajoittamaton määrä eri osien yhdistelmiä. Tästä syystä on aiheellista omaksua kokonaisvaltainen lähestymistapa määritettäessä laadullisia arviointiperusteita niiden toimeksiantokokonaisuuksien yksilöimiseksi, joiden olisi katsottava olevan standardoituja ja usein kaupankäynnin kohteena ja näin ollen sellaisia, että koko toimeksiantokokonaisuudelle on olemassa likvidit markkinat. Erityyppisten toimeksiantokokonaisuuksien ominaisuuksien huomioon ottamiseksi kyseisten laadullisten arviointiperusteiden olisi sisällettävä yleiset perusteet, joita sovelletaan kaikkiin omaisuuseräluokkiin, ja erityiset perusteet, joita sovelletaan niihin eri omaisuuseräluokkiin, joista yksittäinen toimeksiantokokonaisuus koostuu.
            
         
               (2)
            
            
               Johdannaisluokat voidaan määrittää asetuksen (EU) N:o 600/2014 mukaisesti kaupankäyntivelvollisuuden piiriin kuuluviksi vain, jos niihin kuuluvat johdannaiset ovat standardoituja ja riittävän likvidejä. Siksi olisi katsottava, että koko toimeksiantokokonaisuudelle on olemassa likvidit markkinat, jos kaikki sen osat kuuluvat samaan omaisuuseräluokkaan ja kaupankäyntivelvollisuuden piiriin. Riittävän standardoiduiksi tai likvideiksi ei kuitenkaan katsota sellaisia toimeksiantokokonaisuuksia, joiden kaikki osat ylittävät tietyn koon tai jotka sisältävät paljon osia. Sen vuoksi olisi täsmennettävä, että toimeksiantokokonaisuuksille, joiden kaikki osat kuuluvat kaupankäyntivelvollisuuden piiriin, olisi katsottava olevan olemassa likvidit markkinat, jos toimeksiantokokonaisuus koostuu enintään neljästä osasta tai jos sen kaikki osat eivät ylitä tiettyä, tavanomaiseen markkinakokoon verrattuna suurta kokoa.
            
         
               (3)
            
            
               Mahdollisuus käydä kauppaa rahoitusvälineillä kauppapaikassa osoittaa, että kyseiset rahoitusvälineet ovat standardoituja ja suhteellisen likvidejä. Näin ollen olisi katsottava, että jos kaikki toimeksiantokokonaisuuden osat voidaan asettaa saataville kauppapaikassa harjoitettavassa kaupankäynnissä, koko toimeksiantokokonaisuudelle on potentiaalisesti olemassa likvidit markkinat. Toimeksiantokokonaisuuden olisi katsottava olevan käytettävissä kaupankäynnin kohteeksi, jos kauppapaikka tarjoaa sitä kaupankäyntiin jäsenilleen, osapuolilleen tai asiakkailleen.
            
         
               (4)
            
            
               Vaikka kauppaa voidaan käydä monia eri osia sisältävillä toimeksiantokokonaisuuksilla, likviditeetti keskittyy sellaisiin kokonaisuuksiin, jotka koostuvat yhteen ja samaan omaisuuseräluokkaan kuuluvista osista, kutenyksinomaan korkojohdannaisista, osakejohdannaisista, luottojohdannaisista tai hyödykejohdannaisista. Näin ollen toimeksiantokokonaisuudet, jotka koostuvat pelkästään jonkin tietyn edellä mainitun omaisuuseräluokan johdannaisista, olisi katsottava markkinoiltaan likvideiksi, kun taas useamman kuin yhden edellä mainitun omaisuuseräluokan johdannaisista koostuvat toimeksiantokokonaisuudet eivät ole usein kaupankäynnin kohteena eikä niille näin ollen ole likvidejä markkinoita. Lisäksi toimeksiantokokonaisuudet, jotka sisältävät osia muista omaisuuseräluokista kuin korkojohdannaisista, osakejohdannaisista, luottojohdannaisista tai hyödykejohdannaisista, eivät ole riittävän standardoituja eikä niille katsota olevan likvidejä markkinoita.
            
         
               (5)
            
            
               Siksi on tarpeen täsmentää menetelmä, jolla määritetään, onko koko toimeksiantokokonaisuudelle olemassa likvidit markkinat, myös silloin, kun yhdellä tai useammalla toimeksiantokokonaisuuden osalla ei katsota olevan likvidejä markkinoita tai ne ovat kooltaan suuria verrattuna tavanomaiseen markkinakokoon. Standardoiduiksi tai usein kaupankäynnin kohteina oleviksi ei kuitenkaan katsota toimeksiantokokonaisuuksia, joiden osista yhdelläkään ei ole likvidejä markkinoita, joiden kaikki osat ovat kooltaan suuria tavanomaiseen markkinakokoon verrattuna tai jotka ovat yhdistelmä sellaisia osia, joilla ei ole likvidejä markkinoita, ja sellaisia osia, jotka ovat suuria verrattuna tavanomaiseen markkinakokoon. Tällöin olisi katsottava, että koko toimeksiantokokonaisuudelle ei ole likvidejä markkinoita.
            
         
               (6)
            
            
               Koronvaihtosopimuksista koostuvien toimeksiantokokonaisuuksien osalta liiketoimet keskittyvät enimmäkseen sellaisiin toimeksiantokokonaisuuksiin, joiden osilla on tietyt viitekestot. Vain kyseisissä tapauksissa olisi katsottava, että koko toimeksiantokokonaisuudelle on likvidit markkinat. Eri koronvaihtosopimusten ominaisuuksien huomioon ottamiseksi on tärkeää erottaa toisistaan sopimukset, jotka alkavat välittömästi kaupan toteuttamisen jälkeen, ja sopimukset, jotka alkavat ennalta määritettynä tulevana ajankohtana. Sopimuksen kesto olisi laskettava päivästä, jona sopimuksen mukaiset velvoitteet tulevat voimaan, eli voimaantulopäivästä. Jotta voidaan ottaa huomioon näiden sopimusten likviditeettirakenne sekä estää sääntöjen kiertäminen, kestoja ei kuitenkaan saisi tulkita liian rajoittavasti vaan pikemminkin viitekestoon nähden määräytyviksi kohdeväleiksi.
            
         
               (7)
            
            
               Monet markkinaosapuolet käyvät kauppaa toimeksiantokokonaisuuksilla, jotka koostuvat kahdesta sopimuksesta, joilla on eri erääntymispäivä. Erityisesti position rullaaminen eteenpäin on erittäin standardoitu ja usein käytetty kaupankäynnin tapa. Näillä toimeksiantokokonaisuuksilla korvataan positio sopimuksessa, joka on lähimpänä erääntymistä, positiolla sopimuksessa, joka erääntyy seuraavana eräpäivänä, jolloin markkinaosapuolilla on mahdollisuus ylläpitää investointipositiota sopimuksen alkuperäisen erääntymisen jälkeen. Näin ollen olisi katsottava, että tällaisissa tapauksissa koko toimeksiantokokonaisuudelle on olemassa likvidit markkinat.
            
         
               (8)
            
            
               Johdonmukaisuuden vuoksi ja rahoitusmarkkinoiden sujuvan toiminnan varmistamiseksi on tarpeen, että tätä asetusta ja asetuksen (EU) N:o 600/2014 säännöksiä sovelletaan samasta päivämäärästä alkaen.
            
         
               (9)
            
            
               Tämä asetus perustuu teknisten sääntelystandardien luonnoksiin, jotka Euroopan arvopaperimarkkinaviranomainen, jäljempänä ’EAMV’, on toimittanut komissiolle.
            
         
               (10)
            
            
               EAMV on järjestänyt avoimia julkisia kuulemisia tämän asetuksen perustana olevista teknisten sääntelystandardien luonnoksista, analysoinut niihin mahdollisesti liittyviä kustannuksia ja hyötyjä sekä pyytänyt lausunnon Euroopan parlamentin ja neuvoston asetuksen (EU) N:o 1095/2010 (2) 37 artiklalla perustetulta arvopaperimarkkina-alan osallisryhmältä,
            
         ON HYVÄKSYNYT TÄMÄN ASETUKSEN:
   1 artikla
   Tapaukset, joissa koko toimeksiantokokonaisuudelle on likvidit markkinat
   Koko toimeksiantokokonaisuudelle on likvidit markkinat, jos jompikumpi seuraavista edellytyksistä täyttyy:
   
               a)
            
            
               toimeksiantokokonaisuus koostuu enintään neljästä osasta, jotka kuuluvat johdannaislajeihin, jotka on ilmoitettu kuuluvan johdannaisten osalta kaupankäyntivelvollisuuden piiriin asetuksen (EU) N:o 600/2014 32 artiklassa kuvatun menettelyn mukaisesti, paitsi jos jokin seuraavista edellytyksistä täyttyy:
               
                           i)
                        
                        
                           kaikki paketin osat ovat kooltaan suuria tavanomaiseen markkinakokoon verrattuna;
                        
                     
                           ii)
                        
                        
                           paketin osat eivät kuulu vain johonkin yhteen komission delegoidun asetuksen (EU) 2017/583 (3) liitteessä III tarkoitetuista omaisuuseräluokista;
                        
                     
         
               b)
            
            
               toimeksiantokokonaisuus täyttää kaikki seuraavat edellytykset:
               
                           i)
                        
                        
                           toimeksiantokokonaisuuden kaikki osat ovat käytettävissä samassa kauppapaikassa kaupankäynnin kohteeksi;
                        
                     
                           ii)
                        
                        
                           toimeksiantokokonaisuuden kaikki osat kuuluvat määritysvelvollisuuden piiriin Euroopan parlamentin ja neuvoston asetuksen (EU) N:o 648/2012 (4) 5 artiklan mukaisesti tai asetuksen (EU) N:o 600/2014 29 artiklan 1 kohdan mukaisesti;
                        
                     
                           iii)
                        
                        
                           ainakin yhdelle paketin osista on likvidit markkinat tai ainakin yksi paketin osista ei ole kooltaan suuri verrattuna tavanomaiseen markkinakokoon;
                        
                     
                           iv)
                        
                        
                           toimeksiantokokonaisuus täyttää kyseessä olevaan omaisuuseräluokkaan sovellettava arviointiperusteet, joista säädetään 2, 3, 4 tai 5 artiklassa.
                        
                     
         2 artikla
   Omaisuuseräkohtaiset arviointiperusteet toimeksiantokokonaisuuksille, jotka koostuvat yksinomaan korkojohdannaisista
   Edellä 1 artiklan b alakohdan iv alakohdassa tarkoitetut omaisuuseräkohtaiset arviointiperusteet toimeksiantokokonaisuuksille, jotka koostuvat yksinomaan delegoidun asetuksen (EU) 2017/583 liitteessä III olevassa 5 jaksossa tarkoitetuista korkojohdannaisista, ovat seuraavat:
   
               a)
            
            
               toimeksiantokokonaisuudessa on enintään kolme osaa;
            
         
               b)
            
            
               toimeksiantokokonaisuuden kaikki osat kuuluvat samaan delegoidun asetuksen (EU) 2017/583 liitteessä III olevassa 5 jaksossa tarkoitettuun omaisuuseräluokan alaluokkaan;
            
         
               c)
            
            
               toimeksiantokokonaisuuden kaikki osat ovat saman nimellisvaluutan määräisiä, ja valuutta on joko euro, Yhdysvaltain dollari tai Englannin punta;
            
         
               d)
            
            
               jos toimeksiantokokonaisuus koostuu koronvaihtosopimuksista, sen osien kesto on 2, 3, 4, 5, 6, 7, 8, 9, 10, 12, 15, 20 tai 30 vuotta.
            
         
               e)
            
            
               jos toimeksiantokokonaisuuden osat ovat korkofutuureja, nämä osat ovat joko
               
                           i)
                        
                        
                           sopimuksia, joiden erääntymisaika on enintään 6 kuukautta, kun korkofutuuri perustuu 3 kuukauden korkoon; tai
                        
                     
                           ii)
                        
                        
                           sopimuksia, joiden voimassaolon päättymispäivä on ajallisesti lähimpänä tämänhetkistä päivämäärää, kun korkofutuuri perustuu 2, 5 ja 10 vuoden korkoihin;
                        
                     
         
               f)
            
            
               jos toimeksiantokokonaisuus koostuu joukkolainafutuureista, se korvaa aikaisimmin erääntyvää sopimusta koskevan position seuraavana eräpäivänä erääntyvää sopimusta koskevalla positiolla kohde-etuuden pysyessä samana.
            
         Edellä olevan d alakohdan soveltamiseksi toimeksiantokokonaisuuden osan kestoksi katsotaan 2, 3, 4, 5, 6, 7, 8, 9, 10, 12, 15, 20 tai 30 vuotta, kun sopimuksen voimaantulo- ja päättymisajankohdan välinen ajanjakso on jokin d alakohdassa mainituista ajanjaksoista plus tai miinus viisi päivää.
   3 artikla
   Omaisuuseräkohtaiset arviointiperusteet toimeksiantokokonaisuuksille, jotka koostuvat yksinomaan osakejohdannaisista
   Edellä 1 artiklan b alakohdan iv alakohdassa tarkoitetut omaisuuseräkohtaiset arviointiperusteet toimeksiantokokonaisuuksille, jotka koostuvat yksinomaan delegoidun asetuksen (EU) 2017/583 liitteessä III olevassa 6 jaksossa tarkoitetuista osakejohdannaisista, ovat seuraavat:
   
               a)
            
            
               toimeksiantokokonaisuudessa on enintään kaksi osaa;
            
         
               b)
            
            
               toimeksiantokokonaisuuden kaikki osat kuuluvat samaan delegoidun asetuksen (EU) 2017/583 liitteessä III olevassa 6 jaksossa tarkoitettuun omaisuuseräluokan alaluokkaan;
            
         
               c)
            
            
               toimeksiantokokonaisuuden kaikki osat ovat saman nimellisvaluutan määräisiä, ja valuutta on joko euro, Yhdysvaltain dollari tai Englannin punta;
            
         
               d)
            
            
               toimeksiantokokonaisuuden kaikilla osilla on sama kohde-etuutena oleva indeksi;
            
         
               e)
            
            
               toimeksiantokokonaisuuden kaikkien osien voimassaolo saa olla enintään 6 kuukautta;
            
         
               f)
            
            
               jos toimeksiantokokonaisuuteen sisältyy vaihtoehtoja, kaikkien vaihtoehtojen voimassaoloajan päättymispäivä on sama.
            
         4 artikla
   Omaisuuseräkohtaiset arviointiperusteet toimeksiantokokonaisuuksille, jotka koostuvat yksinomaan luottojohdannaisista
   Edellä 1 artiklan b alakohdan iv alakohdassa tarkoitetut omaisuuseräkohtaiset arviointiperusteet toimeksiantokokonaisuuksille, jotka koostuvat yksinomaan delegoidun asetuksen (EU) 2017/583 liitteessä III olevassa 9 jaksossa tarkoitetuista luottojohdannaisista, ovat seuraavat:
   
               a)
            
            
               toimeksiantokokonaisuudessa on enintään kaksi osaa;
            
         
               b)
            
            
               toimeksiantokokonaisuuden kaikki osat ovat delegoidun asetuksen (EU) 2017/583 liitteessä III olevassa 9 jaksossa tarkoitettuja indeksiin perustuvia luottoriskinvaihtosopimuksia;
            
         
               c)
            
            
               toimeksiantokokonaisuuden kaikki osat ovat saman nimellisvaluutan määräisiä, ja valuutta on joko euro tai Yhdysvaltain dollari;
            
         
               d)
            
            
               toimeksiantokokonaisuuden kaikilla osilla on sama kohde-etuutena oleva indeksi;
            
         
               e)
            
            
               toimeksiantokokonaisuuden kaikkien osien kesto on 5 vuotta;
            
         
               f)
            
            
               toimeksiantokokonaisuus korvaa position indeksisarjan uusinta versiota edeltävässä versiossa (off the run) positiolla sen uusimmassa versiossa (on the run).
            
         5 artikla
   Omaisuuseräkohtaiset arviointiperusteet toimeksiantokokonaisuuksille, jotka koostuvat yksinomaan hyödykejohdannaisista
   Edellä 1 artiklan b alakohdan iv alakohdassa tarkoitetut omaisuuseräkohtaiset arviointiperusteet toimeksiantokokonaisuuksille, jotka koostuvat yksinomaan delegoidun asetuksen (EU) 2017/583 liitteessä III olevassa 7 jaksossa tarkoitetuista hyödykejohdannaisista, ovat seuraavat:
   
               a)
            
            
               toimeksiantokokonaisuudessa on enintään kaksi osaa;
            
         
               b)
            
            
               toimeksiantokokonaisuuden kaikki osat ovat delegoidun asetuksen (EU) 2017/583 liitteessä III olevassa 7 jaksossa tarkoitettuja hyödykefutuureja;
            
         
               c)
            
            
               toimeksiantopaketin kaikkien osien kohde-etuutena on sama hyödyke komission delegoidun asetuksen (EU) 2017/585 (5) liitteessä olevan taulukon 2 tarkimman tason mukaan jaoteltuna;
            
         
               d)
            
            
               toimeksiantokokonaisuuden kaikki osat ovat saman nimellisvaluutan määräisiä, ja valuutta on joko euro, Yhdysvaltain dollari tai Englannin punta;
            
         
               e)
            
            
               toimeksiantokokonaisuus korvaa aikaisimmin erääntyvää sopimusta koskevan position seuraavana eräpäivänä erääntyvää sopimusta koskevalla positiolla.
            
         6 artikla
   Voimaantulo ja soveltaminen
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 3 päivästä tammikuuta 2018.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä elokuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 173, 12.6.2014, s. 84.
   
      (2)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).
   
      (3)  Komission delegoitu asetus (EU) 2017/583, annettu 14 päivänä heinäkuuta 2016, rahoitusvälineiden markkinoista annetun Euroopan parlamentin ja neuvoston asetuksen (EU) N:o 600/2014 täydentämisestä kauppapaikoille ja sijoituspalveluyrityksille joukkovelkakirjalainojen, strukturoitujen rahoitustuotteiden, päästöoikeuksien ja johdannaisten osalta asetettavia avoimuusvaatimuksia koskevilla teknisillä sääntelystandardeilla (EUVL L 87, 31.3.2017, s. 229).
   
      (4)  Euroopan parlamentin ja neuvoston asetus (EU) N:o 648/2012, annettu 4 päivänä heinäkuuta 2012, OTC-johdannaisista, keskusvastapuolista ja kauppatietorekistereistä (EUVL L 201, 27.7.2012, s. 1).
   
      (5)  Komission delegoitu asetus (EU) 2017/585, annettu 14 päivänä heinäkuuta 2016, Euroopan parlamentin ja neuvoston asetuksen (EU) N:o 600/2014 täydentämisestä rahoitusvälineen viitetietoja koskevia normeja ja muotoja sekä Euroopan arvopaperimarkkinaviranomaisen ja toimivaltaisten viranomaisten suorittamiin järjestelyihin liittyviä teknisiä toimenpiteitä koskevilla teknisillä sääntelystandardeilla (EUVL L 87, 31.3.2017, s. 368).